[{"text_idx": "#000006", "text": "Yn drasig, bu farw Arglwydd Llangatwg a\u2019i dri etifedd gwrywaidd rhwng 1910 a 1916. Daeth ysta\u0302d yr Hendre yn eiddo felly i\u2019r chwaer a oedd yn dal yn fyw, sef Eleanor Georgiana Shelley-Rolls. Yn 1919, gwerthodd Eleanor rannau mawr o ysta\u0302d yr Hendre, gan gynnwys Amberley Court Farm. Mae\u2019r Hendre yn adnabyddus iawn i haneswyr pensaerni\u0308ol (gweler yr hanes gan John Newman yn The Buildings of Wales: Gwent/Monmouthshire (2000), tt. 247-56) ond mae gan Amberley Court le arbennig yn hanes cerddoriaeth."}, {"text_idx": "#000007", "text": "Yn 1958, daeth Amberley Court Farm ar werth unwaith eto. Cafodd y fferm ei phrynu gan y teulu Ward, a oedd yn ffermwyr godro, ac yn ddiweddarach cafodd y cwmni eiconig Rockfield Studios ei sefydlu yno."}, {"text_idx": "#000008", "text": "Rockfield Studios: y dyddiau cynnar"}, {"text_idx": "#000009", "text": "Ddiwedd yr 1950au a dechrau\u2019r 1960au, dechreuodd miloedd o bobl ifanc ar draws Ynysoedd Prydain ymddiddori yn sain a ffasiwn newydd Roc a Ro\u0302l. Ymhlith y bobl hynny yr oedd pobl ifanc Trefynwy a oedd yn gwrando ar y gerddoriaeth, y grwpiau, y bandiau a\u2019r artistiaid diweddaraf ac yn siarad amdanynt."}, {"text_idx": "#000010", "text": "Roedd Charles a Kingsley Ward, a oedd yn frodyr i\u2019w gilydd, yn ffermwyr ifanc a oedd yn berchen ar fuches o wartheg godro, moch, a stablau a oedd yn gartref i geffylau Ysgol Farchogaeth Sylvia Gardener. Roedd Charles a Kingsley hefyd yn hoffi cerddoriaeth Roc a Ro\u0302l, a gwnaethant ddysgu canu a chwarae\u2019r piano a\u2019r gita\u0302r. Yn 1960, aethant ati i ffurfio band o\u2019r enw \u2018Charles Kingsley Combo\u2019 a oedd yn un o fandiau Roc a Ro\u0302l cyntaf Cymru."}, {"text_idx": "#000012", "text": "Yr wythnos ganlynol, aeth y ddau yn o\u0302l i EMI House a chael eu siomi wrth iddynt gael eu tywys i swyddfa cynhyrchydd a oedd yn enwog am greu recordiau anarferol ar gyfer artistiaid megis Peter Sellers. George Martin oedd y cynhyrchydd hwnnw, a aeth yn ei flaen wedyn i gynhyrchu ar gyfer y Beatles. Chwaraeodd y brodyr eu ta\u0302p i George Martin a ddywedodd wrthynt am ddod yn o\u0302l mewn chwe mis gyda rhagor o ddeunydd."}, {"text_idx": "#000013", "text": "Yn fuan, llwyddodd y band i ddal sylw\u2019r cynhyrchydd recordiau Joe Meek. Arwyddodd Joe gytundeb a\u0302\u2019r band, a dechreuodd y brodyr deithio\u2019n rheolaidd i Lundain gan barhau i weithio ar y fferm. Doedd dim traffyrdd ar y pryd, felly roedd y bartneriaeth yn anodd oherwydd bod y daith mor hir ac yn cymryd cymaint o amser."}, {"text_idx": "#000014", "text": "Yn 1961, meddyliodd y brodyr y gallent ddylunio ac adeiladu eu stiwdio recordio eu hunain yn yr atig yn ffermdy eu rhieni. Cyn pen dim, llwyddodd y fenter i ddenu llawer o sylw ymhlith cerddorion lleol a oedd am recordio eu traciau eu hunain."}, {"text_idx": "#000015", "text": "Yn fuan, dechreuodd y ddau godi \u00a35 \u2013 \u00a310 am bob sesiwn recordio, gan ddefnyddio Ferrograph, ta\u0302p-recordydd EMI 301D a oedd yn defnyddio ta\u0302p chwarter modfedd, a pheiriant cymysgu sain Elkon ag 8 sianel. Erbyn 1962, roedd yn un o\u2019r stiwdios masnachol cyntaf i\u2019w sefydlu y tu allan i Lundain."}, {"text_idx": "#000016", "text": "Erbyn 1965, roedd y stiwdio wedi\u2019i symud i ysgubor gerllaw (uwchben y Coach House Studio fel y\u2019i gelwir erbyn hyn), ac roedd y cyfarpar newydd yn cynnwys ta\u0302p-recordyddion ril i ril stereo EMI TR-90 a Philips, a chonsol cymysgu a oedd wedi\u2019i greu gan Rosser Electronics yn Abertawe. Flwyddyn yn ddiweddarach, dechreuodd Charles a Kingsley recordio dan yr enw Future Sounds Limited."}, {"text_idx": "#000018", "text": "Un o\u2019r rhai cyntaf i recordio yn Coach House Studio \u2013 y lleoliad newydd \u2013 oedd \u2018Elephant\u2019s Memory\u2019, sef band roc Americanaidd a oedd wedi\u2019i ffurfio yn Efrog Newydd. Cafodd y band lety yn y ffermdy gan rieni\u2019r brodyr tra oedd y gwaith recordio\u2019n digwydd yn y stiwdio."}, {"text_idx": "#000019", "text": "Cyn bo hir, roedd artistiaid megis Dave Edmunds (ganwyd yn 1944) o \u2018Love Sculpture\u2019 ac Andy Fairweather Low (ganwyd yn 1948) o \u2018Amen Corner\u2019 yn defnyddio\u2019r stiwdio newydd. Erbyn 1967, roedd y Doc Thomas Band gwreiddiol (Mott The Hoople wedyn) yn helpu i sefydlu hunaniaeth y stiwdio yn ei rhinwedd ei hun."}, {"text_idx": "#000020", "text": "Roedd y stiwdio\u2019n denu cerddorion o bob cwr o\u2019r byd oherwydd ei lleoliad hardd ac anghysbell yng nghefn gwlad Cymru. Byddai\u2019r cerddorion yn aros yn y ffermdy tra byddent yn recordio, sy\u2019n golygu mai Rockfield oedd y stiwdio recordio breswyl gyntaf yn y byd."}, {"text_idx": "#000021", "text": "Y ga\u0302n gyntaf i gyrraedd brig y siartiau ar o\u0302l cael ei recordio yn Rockfield oedd \u2018I hear you knocking\u2019 gan Dave Edmunds, o\u2019r albwm \u2018Rockpile\u2019."}, {"text_idx": "#000022", "text": "Yn 1968, symudodd y stiwdio a oedd yn yr ysgubor i fyny\u2019r grisiau i lawr i\u2019r hen goetsiws a\u2019r hen stablau. Cafodd ei galw\u2019n Studio 1 i ddechrau, sef y Coach House Studio erbyn hyn. Cafodd enw\u2019r cwmni ei newid i Rockfield Studios, ar o\u0302l y pentref cyfagos, ar 4 Rhagfyr 1970. Roedd y cyfleuster newydd hwn yn cynnwys consol cymysgu Trident TSM ag 8 trac. Cyn bo hir, roedd y stiwdio\u2019n croesawu grwpiau megis y Black Sabbath cynnar, Hawkwind, Arthur Brown, Ace, Dr Feelgood, Budgie, Judas Priest, Moto\u0308rhead, Rush, Tom Robinson Band, Shakin\u2019 Stevens a\u2019r Sunsets yn ogystal a\u0302 llu o grwpiau eraill o\u2019r 1970au."}, {"text_idx": "#000023", "text": "Yn 1973, cafodd stiwdio newydd ei chreu drwy addasu rhai o\u2019r stablau yn y brif iard stablau. Mae\u2019r ystafell ddrymiau wreiddiol yn cael ei defnyddio o hyd, gyda\u2019i phanelau symudol a\u2019i bythau arwahanu a ddyluniwyd ac a adeiladwyd gan Charles Ward. Gan mai hon oedd y stiwdio fwyaf o\u2019r ddwy, cafodd ei galw\u2019n Studio 1 a chafodd y stiwdio arall ei galw\u2019n Studio 2, ond cafodd yr enw ei newid yn nes ymlaen i The Quadrangle Studio."}, {"text_idx": "#000024", "text": "Un o\u2019r grwpiau cyntaf i ddefnyddio The Quadrangle Studio oedd grw\u0302p anenwog o\u2019r enw Queen. Recordiodd y band ei ga\u0302n lwyddiannus \u2018Killer Queen\u2019 yn y stiwdio hon, o\u2019r albwm \u2018Sheer Heart Attack\u2019 (a ryddhawyd ar 8 Tachwedd 1974). Flwyddyn yn unig yn ddiweddarach, aeth y band ati i recordio \u2018A Night at the Opera\u2019 (a ryddhawyd ar 21 Tachwedd 1975) a oedd yn cynnwys y sengl eiconig \u2018Bohemian Rhapsody\u2019 a gyfansoddwyd gan Freddie Mercury. Enillodd Rockfield hygrededd byd-eang ymhlith artistiaid, cynhyrchwyr a pheirianwyr sain yn sgil y ddau albwm hyn."}, {"text_idx": "#000027", "text": "Yn 1984, cafodd gwelliannau acwstig eu gwneud i\u2019r Coach House Studio drwy ychwanegu nenfydau onglog a siambrau atsain naturiol, a chafodd consol cymysgu Neve VR cyntaf y byd ei osod yno hefyd. Nid yw\u2019r stiwdio recordio wedi newid fawr ddim. Ac mae\u2019n dal i gynnwys y pegfyrddau gwreiddiol a osodwyd ar y waliau yn 1968 i wella\u2019r acwsteg."}, {"text_idx": "#000029", "text": "Erbyn hynny, roedd y Coach House Studio yn stiwdio analog a digidol ac yn cynnwys siambrau atsain naturiol ychwanegol, Platiau Adlewyrchol EMT a chonsol cymysgu Neve 8128 newydd."}, {"text_idx": "#000032", "text": "Mae cwmni Rockfield Studios yn dal i ddenu prif artistiaid a chynhyrchwyr recordiau\u2019r byd. Mae\u2019n meithrin talent newydd drwy ei raglen o ddosbarthiadau meistr preswyl ar gyfer y genhedlaeth nesaf o gynhyrchwyr a pheirianwyr. Boed i hynny barhau am amser hir i ddod!"}, {"text_idx": "#000034", "text": "I gael gwybodaeth am safleoedd yn Rockfield a Llangatwg, chwiliwch ein cronfa ddata ar-lein, Coflein.\nI gael gwybodaeth am enwau lleoedd hanesyddol yn Rockfield/Llangatwg, chwiliwch ein rhestr o enwau lleoedd hanesyddol."}, {"text_idx": "#000040", "text": "Stiwdio recordio The Quadrangle a\u2019i chasgliad o seinyddion, sy\u2019n cynnwys consol cymysgu Neve."}, {"text_idx": "#000042", "text": "Y drymiau yn y Coach House, yn edrych i mewn i\u2019r stiwdio recordio."}, {"text_idx": "#000045", "text": "Arwyddion Rockfield Studios sy\u2019n dangos y ffordd i\u2019r stiwdios a\u2019r llety."}, {"text_idx": "#000047", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]